ร้านข้าวหมูแดงสีมรกตเจ้าเก่าจากเยาวราช ตอนนี้มาเปิดสาขา2 แล้วที่เซนต์หลุยส์ (จันทน์18/7)
แล้วค่ะ เห็นจากในโซเชียลพบว่าอยู่ใกล้บ้านมากๆ เลยไปลองซักหน่อย

บรรยากาศ/บริการ : ร้านยังใหม่อยู่ ตอนไปคือเกือบบ่ายสามโมงคนเลยไม่เยอะค่ะ มีพนักงานหลายคน มีที่นั่งเยอะพอสมควร ร้านเป็นตึกแถวหัวมุมสุด วันนี้ซื้อกลับบ้านเลยไม่ได้สัมผัสบริการอย่างเต็มที่

อาหาร :
ข้าวหมูแดง (50) - ให้หมูมาเยอะพอสมควร ทั้งหมูแดง หมูกรอบ กุนเชียง มาค่อนข้างหลายชิ้น ไข่เป็นสีส้มเพราะต้มกับน้ำหมูแดง สุกกำลังพอดี 
น้ำราดเราว่าหวานเกินไปและขมแปลกๆ ใส่น้ำส้มสายชูไปเยอะเลยค่ะ แบบไม่คิดว่าจะใส่เยอะขนาดนี้ ถึงจะรู้สึกพอดีค่ะ ชอบที่เครื่องเยอะดีกับความสุกของไข่ แต่น้ำราดไม่ค่อยถูกใจค่ะ

ไม่เคยทานสาขาแรกเลยไม่สามารถเปรียบเทียบได้ว่าแตกต่างกันอย่างไร มีคนพูดว่าสาขาแรกทำได้ดีกว่า อาจเพราะร้านยังใหม่อยู่ค่ะ ต้องดูกันต่อไป